stanford-oval/wikipedia huggingface dataset:
Sergio Pérez
Formula 1 > Red Bull (2021–) > 2022

Kauden avauskilpailussa Bahrainissa Pérez oli ajamassa kolmanneksi, kunnes hän pyörähti kilpailun viimeisellä kierroksella moottorivian takia joutuen keskeyttämään. Saudi-Arabian GP:ssä Pérez ajoi F1-uransa ensimmäisen paalupaikan rikkoen Mark Webberin ennätyksen eniten kilpailuja ennen uran ensimmäistä paalupaikkaa. Kilpailussa Pérez johti kilpailua kunnes epäonnekseen kävi varikolla juuri ennen turva-auton tuloa radalle, mikä pudotti hänet kilpailun neljänneksi. Australian, Emilia-Romagnan, Espanjan, Azerbaizanin, Britannian, Belgian ja Japanin kilpailuissa Pérez oli toinen. Monacon GP:ssä Pérez ajoi uransa kolmannen osakilpailuvoiton ollen ensimmäinen meksikolaiskuljettaja, joka on voittanut Monacon GP:n. Pérez myös ohitti Pedro Rodríguezin eniten voittoja ajaneena meksikolaiskuljettajana. Kanadan ja Itävallan kilpailuissa Pérez joutui keskeyttämään. Singaporen GP:ssä Pérez ajoi kauden toisen voittonsa. Pérez taisteli tiukasti MM-sarjan kakkossijasta Leclerciä vastaan aina kauden päätöskilpailuun saakka sijoittuen lopulta sarjan kolmanneksi 305 pisteellään.
Formula 1 > Red Bull (2021–) > 2023

Kauden avauskilpailussa Bahrainissa Pérez ajoi toiseksi. Seuraavassa Saudi-Arabian GP:ssä Pérez ajoi uransa toisen paalupaikan ja voitti kilpailun. Pérez ajoi voittoon myös Azerbaizanin GP:ssä. Miamin GP:ssä Pérez lähti paalupaikalta sijoittuen kilpailussa toiseksi. Pérez keräsi kauden aikana 285 pistettä sijoittuen MM-sarjan toiseksi hänen tallikaverinsa Verstappenin voittaessa sarjan mestaruuden ylivoimaisesti.
Formula 1 > Red Bull (2021–) > 2024

Kaudella 2024 Perez ajoi neljä palkintosijaa sijoittuen toiseksi Bahrainin, Saudi-Arabian ja Japanin GP:ssä ja kolmanneksi Kiinan GP:ssä. Kesäkuussa 2024 Pérez teki Red Bullin kanssa jatkosopimuksen kausista 2025 ja 2026. Joulukuussa 2024 ilmoitettiin kuitenkin, ettei Pérez jatka tallissa. Hän keräsi kaudella 152 pistettä sijoittuen sarjan kahdeksanneksi, kun tallikaveri Verstappen ajoi mestariksi.
Formula 1 -tulokset > Kaudet numeroina

| Kausi | Talli | Sijoitus | Kilpailut | Pisteet | Voitot | Palkinto- pallisijat | Paalu- paikat | Nopeimmat kierrokset |
| --- | --- | --- | --- | --- | --- | --- | --- | --- |
| 2011 | Sauber-Ferrari | 16. | 19 (17 starttia) | 14 | 0 | 0 | 0 | 0 |
| 2012 | Sauber-Ferrari | 10. | 20 | 66 | 0 | 3 | 0 | 1 |
| 2013 | McLaren-Mercedes | 11. | 19 | 49 | 0 | 0 | 0 | 1 |
| 2014 | Force India-Mercedes | 10. | 19 (18 starttia) | 59 | 0 | 1 | 0 | 1 |
| 2015 | Force India-Mercedes | 9. | 19 | 78 | 0 | 1 | 0 | 0 |
| 2016 | Force India-Mercedes | 7. | 21 | 101 | 0 | 2 | 0 | 0 |
| 2017 | Force India-Mercedes | 7. | 20 | 100 | 0 | 0 | 0 | 1 |
| 2018 | Force India-Mercedes | 8. | 12 | 30 | 0 | 1 | 0 | 0 |
| 2018 | Force India-Mercedes | 8. | 9 | 32 | 0 | 0 | 0 | 0 |
| 2019 | Racing Point-Mercedes | 10. | 21 | 52 | 0 | 0 | 0 | 0 |
| 2020 | Racing Point-Mercedes | 4. | 15 | 125 | 1 | 2 | 0 | 0 |
| 2021 | Red Bull Racing-Honda | 4. | 22 | 190 | 1 | 5 | 0 | 2 |
| 2022 | Red Bull Racing-RBPT | 3. | 22 | 305 | 2 | 11 | 1 | 3 |
| 2023 | Red Bull Racing-Honda RBPT | 2. | 22 | 285 | 2 | 9 | 2 | 2 |
| 2024 | Red Bull Racing-Honda RBPT | 8. | 24 | 152 | 0 | 4 | 0 | 1 |
| Yhteensä (14 kautta) | Yhteensä (14 kautta) | Yhteensä (14 kautta) | 284 (281 starttia) | 1 638 | 6 | 39 | 3 | 12 |
Formula 1 -tulokset > Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Australian GP 2011 |
| 2 | Ensimmäinen palkintosija | 21 | Malesian GP 2012 |
| 3 | Ensimmäinen nopein kierros | 25 | Monacon GP 2012 |
| 4 | 100 MM-pistettä | 45 | Singaporen GP 2013 |
| 5 | 200 MM-pistettä | 85 | Itävallan GP 2015 |
| 6 | 100 osakilpailua | 100 | Venäjän GP 2016 |
| 7 | 300 MM-pistettä | 104 | Euroopan GP 2016 |
| 8 | 400 MM-pistettä | 122 | Espanjan GP 2017 |
| 9 | 500 MM-pistettä | 150 | Belgian GP 2018 |
| 10 | 600 MM-pistettä | 182 | Unkarin GP 2020 |
| 11 | 700 MM-pistettä | 193 | Sakhirin GP 2020 |
| 12 | Ensimmäinen voitto | 193 | Sakhirin GP 2020 |
| 13 | 10 palkintosijaa | 193 | Sakhirin GP 2020 |
| 14 | 800 MM-pistettä | 202 | Steiermarkin GP 2021 |
| 15 | 200 osakilpailua | 203 | Itävallan GP 2021 |
| 16 | Ensimmäinen paalupaikka | 218 | Saudi-Arabian GP 2022 |
| 17 | 900 MM-pistettä | 218 | Saudi-Arabian GP 2022 |
| 18 | 1 000 MM-pistettä | 223 | Monacon GP 2022 |
| 19 | 20 palkintosijaa | 224 | Azerbaidžanin GP 2022 |
| 20 | 1 100 MM-pistettä | 232 | Italian GP 2022 |
| 21 | 1 200 MM-pistettä | 238 | Abu Dhabin GP 2022 |
| 22 | 10 nopeinta kierrosta | 241 | Australian GP 2023 |
| 23 | 30 palkintosijaa | 243 | Miamin GP 2023 |
| 24 | 1 300 MM-pistettä | 243 | Miamin GP 2023 |
| 25 | 1 400 MM-pistettä | 251 | Hollannin GP 2023 |
| 26 | 1 500 MM-pistettä | 261 | Bahrainin GP 2024 |
| 27 | 1 600 MM-pistettä | 271 | Itävallan GP 2024 |
| 28 | Viimeinen kilpailu | 284 | Abu Dhabin GP 2024 |
Kilpailuinsinöörit

| Kaudet | Kilpailuinsinööri | Talli |
| --- | --- | --- |
| 2011–2012 |  Marco Schüpbach | Sauber |
| 2013 |  Andy Latham | McLaren |
| 2014 |  Gianpiero Lambiase | Force India |
| 2015– |  Tim Wright | Force India |
Henkilökohtaiset kuntovalmentajat

| Kaudet | Kuntovalmentaja | Talli |
| --- | --- | --- |
| 2013 |  Antti Vierula | McLaren |
A1 Grand Prix -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006–2007 | Meksiko | NEDSPR   | NEDFEA   | CZESPR   | CZEFEA   | CHNSPR   | CHNFEA   | MALSPR   | MALFEA   | IDNSPR   | IDNFEA   | NZLSPR PO | NZLFEA PO | AUSSPR PO | AUSFEA PO | RSASPR   | RSAFEA   | MEXSPR PO | MEXFEA PO | CHNSPR 15 | CHNFEA Kesk. | GBRSPR   | GBRSPR   | 35 | 10. |
GP2-tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | Arden International | ESPFEA 14 | ESPSPR 17 | MONFEA 12 | MONSPR 9 | TURFEA Kesk. | TURSPR 16 | GBRFEA 4 | GBRSPR 6 | GERFEA 8 | GERSPR 20 | HUNFEA Kesk. | HUNSPR 16 | EURFEA 3 | EURSPR 2 | BELFEA Kesk. | BELSPR 4 | ITAFEA Kesk. | ITASPR Kesk. | PORFEA Kesk. | PORSPR 11 | 22 | 12. |
| 2010 | Barwa Addax Team | ESPFEA 4 | ESPSPR Kesk. | MONFEA 1 | MONSPR 6 | TURFEA DSQ | TURSPR 7 | EURFEA 11 | EURSPR 16 | GBRFEA 5 | GBRSPR 1 | GERFEA 2 | GERSPR 1 | HUNFEA 3 | HUNSPR Kesk. | BELFEA 7 | BELSPR 1 | ITAFEA Kesk. | ITASPR 13 | ABUFEA 1 | ABUSPR Kesk. | 71 | 2. |
GP2-tulokset > Aasian GP2

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | Campos Grand Prix | CHNFEA Kesk. | CHNSPR 7 | DUBFEA 6 | DUBSPR C | BHR1FEA 8 | BHR1SPR 1 | QATFEA 2 | QATSPR 1 | MALFEA Kesk. | MALSPR 6 | BHR2FEA 12 | BHR2SPR 9 | 26 | 7. |
| 2009–2010 | Barwa Addax Team | ABU1FEA   | ABU1SPR   | ABU2FEA 12 | ABUSPR 4 | BHR1FEA 7 | BHR1SPR 17 | BHR2FEA   | BHR2SPR   |  |  |  |  | 5 | 15. |
Aiheesta muualla

Kuvia tai muita tiedostoja aiheesta Sergio Pérez Wikimedia Commonsissa
Virallinen sivusto
Kauden 2024 Formula 1 -tallit ja -kuljettajat
| 0 | 1 | 2 | 3 | 4 |
| --- | --- | --- | --- | --- |
| Red Bull Racing | Mercedes | Ferrari | McLaren | Aston Martin Aramco |
| 1. Max Verstappen  11. Sergio Pérez    | 44. Lewis Hamilton  63. George Russell    | 16. Charles Leclerc  55. Carlos Sainz  38. Oliver Bearman | 4. Lando Norris  81. Oscar Piastri    | 14. Fernando Alonso  18. Lance Stroll    |
| Alpine | Williams | RB | Kick Sauber | Haas |
| 10. Pierre Gasly  31. Esteban Ocon | 2. Logan Sargeant  23. Alexander Albon | 3. Daniel Ricciardo  22. Yūki Tsunoda | 24. Zhou Guanyu  77. Valtteri Bottas | 20. Kevin Magnussen  27. Nico Hülkenberg |
| --- | --- |
Auktoriteettitunnisteet: Kansalliset :  Latvia 
Pérez Sauberin ratissa Malesian GP:n ensimmäisissä vapaissa-harjoituksissa kaudella 2011.
Sergio Pérez haastaa kilpailun kärjessä ajavaa Fernando Alonsoa Malesian GP:ssä kaudella 2012.
Pérez McLarenin ratissa Malesian GP:n harjoituksissa kaudella 2013.
Sergio Pérez Force Indian väreissä kaudella 2014.
Sergio Pérez kaudella 2015.
Pérez kauden 2020 talvitesteissä Barcelonassa.
Cajeme

| Cajeme> José María Leyva |
| --- | --- |

Henkilötiedot
Syntynyt: 1837 Valle del Yaqui
Kuollut: 21. huhtikuuta 1887
Cajeme eli oikealta nimeltään José María Leyva (s. 1837 – 21. huhtikuuta 1887) oli Meksikon Sonoran osavaltion yaqui-intiaanien päällikkö. Cajeme johti yaquiden aseellista vastarintaa Meksikon keskushallintoa vastaan, kunnes hän jäi lopulta vangiksi ja hänet teloitettiin.
Elämäkerta

José María Leyva eli Cajeme syntyi yaqui-intiaanien heimoon Valle del Yaquin alueella Meksikon Sonoran osavaltion eteläosassa vuonna 1837. Hän lähti kotiseudultaan jo nuorena ja liittyi liberaalin Sonoran kuvernööri ja caudillo Ignacio Pesqueiran joukkoihin. Pesqueiran palveluksessa Cajeme osallistui esimerkiksi sotaretkiin omaa heimoansa vastaan 1860-luvulla.
Palkintona palveluksistaan Cajeme sai viran kotiseutunsa piirikunnan johtajana vuonna 1874. Pesqueira oletti voivansa hallita yaquita nimityksen kautta, mutta sen sijaan Cajeme alkoi valmistella heimoaan keskushallintoa vastaan. Mukaan hän sai myös naapuriheimon mayot. Cajeme toteutti monia heimon hallintoon liittyneitä uudistuksia  tarkoituksenaan parantaa heimon sotilaallista valmiutta sekä taloudellista omavaraisuutta. Uudistuksiin lukeutuivat esimerkiksi verojärjestelmä, yhteisölliset viljelmät ja perinteisen heimokokouksien vakiinnuttaminen päätöksentekoelimenä. Näiden toimien lisäksi hankittiin aseistusta.
Pesqueiran hallinto romahti, mikä hyödytti jonkin aikaa Cajemea. Keskushallinnon ote alkoi kuitenkin vahvistua 1880-luvulla. Keskushallinto alkoi myös jälleen tavoitella luonnonvaroiltaan rikkaan Valle del Yaquin hallintaa, ja se ryhtyi sotilaallisiin toimiin tavoitteidensa saavuttamiseksi. Cajeme jäi yhteenotoissa lopulta Ángel Matínez at San José de Guaymasin johtamien joukkojen vangiksi, ja hänet teloitettiin 21. huhtikuuta 1887. Cajemen teloitus ei vielä kuitenkaan päättänyt yaquiden vastarintaa, joka jatkui aina vuoteen 1910 saakka.
Cajemen patsas Obregonin kaupungissa Sonoran osavaltiossa.
BMW X3 (E83)

| BMW E83 |
| --- | --- |

Valmistustiedot
Valmistusmaa:   Egypti  Itävalta  Thaimaa  Venäjä
Valmistaja:  BMW
Valmistusvuodet:  2003–2010
Korimalli:  5-ovinen crossover
Luokka:  J-segmentti
Seuraaja:  BMW F25
Tekniset tiedot
Moottori:  R4 R6
Iskutilavuus:  2,0–3,0 l
Polttoaine:  bensiini diesel
Vetotapa:  neliveto
Vaihteisto:  6-vaihteinen manuaali 6-vaihteinen automaatti
BMW E83 on BMW X3:n ensimmäisen sukupolven malli, jota valmistettiin vuosina 2003–2010. Sen seuraajaksi tuli BMW F25.
BMW X3 (E83) 2003–2010

BMW E83 esiteltiin Frankfurtin autonäyttelyssä syyskuussa 2003. Autoa valmistettiin pääasiassa Magna Steyrin tehtaalla Itävallassa.
Vuoden 2008 Euro NCAP -kolaritestistä E83 sai tulokseksi neljä tähteä.
Malliin tehtiin vuonna 2006 uudistuksia muun muassa etusäleikköön ja puskureihin. Taakse tuli LED-valot.
Aiheesta muualla

Kuvia tai muita tiedostoja aiheesta BMW X3 (E83) Wikimedia Commonsissa
Facelift-mallin BMW E83.
Emil Hemming

| Emil Hemming> Henkilötiedot |
| --- | --- |
Syntynyt: 27. kesäkuuta 2006 (ikä 18) Vaasa, Suomi
Kansalaisuus:   Suomi
Jääkiekkoilija
Pelipaikka:  oikea laitahyökkääjä
Maila:  oikea
Pituus:  187 cm
Paino:  89 kg
Seura
Seura (P):  Dallas Stars
Sarja:  NHL
Nyk. seura:  Barrie Colts (OHL)
Pelinumero:  28
Pelaajaura
Pääsarjaura:  2023–
Aik. seurat:  TPS (SML)
NHL-varaus:  29. varaus, 2024 Dallas Stars
Emil Hemming (s. 27. kesäkuuta 2006 Vaasa) on suomalainen jääkiekkoilija, joka pelaa OHL-seura Barrie Coltsissa. Hänellä on tulokassopimus NHL-seura Dallas Starsin kanssa, joka varasi Hemmingin ensimmäisellä kierroksella 29. pelaajana NHL:n varaustilaisuudessa 2024. Hän on pelipaikaltaan oikea laitahyökkääjä. Hemming laukoo oikealta.
Ura > Seuraura

Hemming on Vaasan Sportin kasvatti. Hän muutti perheineen kuitenkin jo D-juniori-ikäisenä Espooseen ja siirtyi Kiekko-Espooseen. Kaudella 2021–2022 Hemming jakoi 18 osumallaan seuran U18-joukkueen sisäisen maalipörssin voiton Anton Näykin kanssa. Hän voitti kauden päätteeksi U18 Suomen-mestaruuden. Hemming pelasi osan kaudestaan myös Kiekko-Espoon U16-joukkueessa, jossa hän onnistui tekemään yli kolmen maalin ottelukohtaisella keskiarvolla seitsemässä ottelussa 22 maalia.
Kaudeksi 2022–2023 16-vuotias Hemming siirtyi Turun Palloseuran organisaatioon yhdessä joukkuetovereidensa Tuomas Suoniemen ja Petteri Rimpisen kanssa. Hän pelasi suurimman osan kaudestaan seuran U20-joukkueessa, jossa Hemming voitti SM-pronssia.
Hemming teki kaudeksi 2023–2024 TPS:n kanssa kaksivuotisen SM-liigasopimuksen. Hän aloitti kautensa seuran U20-joukkueessa, jonka varakapteeniksi Hemming nimettiin. Hän teki liigadebyyttinsä vain 17-vuotiaana runkosarjan neljännellä kierroksella 20. syyskuuta 2023 vieraissa Oulun Kärppiä vastaan. Hemming merkittiin TPS:n kolmosketjun oikeaan laitaan Viljami Marjalan ja Vili Munkin viereen. Hän sai ottelussa jääaikaa 10.31 minuuttia. Hemming teki ottelussa myös liigauransa avausmaalin. Hän pelasi lopulta suurimman osan kaudestaan SM-liigassa, jossa Hemmingin tulokaskausi toi 40 runkosarjaottelussa tehot 7+4=11. Hän ei kuitenkaan pelannut pudotuspeleissä, vaan Hemming pelasi loppukaudella pääasiassa U20-joukkueessa, jossa hän voitti SM-hopeaa.
Dallas Stars varasi Hemmingin ensimmäisellä kierroksella 29. pelaajana NHL:n varaustilaisuudessa 2024. Jo 15. heinäkuuta Hemming teki Starsin kanssa kolmivuotisen NHL-tulokassopimuksen. Samana kesänä myös OHL-joukkue Barrie Colts varasi hänet 15. pelaajana CHL:n varaustilaisuudessa. Heinäkuun lopulla Colts vahvisti Hemmingin siirtyvän heidän joukkueeseensa.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Kanada 2025 | jääkiekko |  |
Hemming pelasi alle 18-vuotiaiden Hlinka Gretzky Cupissa vuonna 2023, jolloin hän jakoi tehoilla 4+5=9 Suomen sisäisen piste-, maali- ja syöttöpörssin voiton Tuomas Suoniemen kanssa. Hemming pelasi myös World U-17 Hockey Challengessa vuonna 2022, jolloin hän voitti pronssia.
Hemming pelasi alle 18-vuotiaiden MM-kilpailuissa 2024, jolloin Hemming oli Suomen paras maalintekijä neljällä osumallaan. Hänet valittiin Norjaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.
Hemming pelasi alle 20-vuotiaiden MM-kilpailuissa 2024 ja 2025, joista jälkimmäinen turnaus päättyi hopeaan. Yhteensä hän on pelannut 27 nuorten ja 28 poikien maaottelua.
Pelityyli

Hemming on kuvaillut itseään työteliääksi ja maaliahneeksi hyökkääjäksi, jonka tulee kuitenkin lisätä voimaa, jotta hän pärjäisi paremmin kaksinkamppailuissa. Hemming on maininnut esikuvakseen Nathan MacKinnonin.
Muuta

Hemmingin pikkuveli Oscar pelasi kaudea hyökkääjänä Kiekko-Espoon U20- ja U18-joukkueissa. Myös hänen nuorempi pikkuveljensä Jonathan pelaa jääkiekkoa. Veljesten isä Jonas Hemming pelasi omalla urallaan pudotuspelit mukaan lukien hyökkääjänä yhteensä 112 SM-liigaottelua Hämeenlinnan Pallokerhossa, Joensuun Kiekko-Pojissa ja Saimaan Pallossa. Hän loi pääsarjauraa myös Norjassa, Itävallassa ja Italiassa.
Tony Jelencovich

Tony Julien Jelencovich (s. 1. heinäkuuta 1968) lähde? tai "Tony JJ" on metallimusiikin monitoimimies ja on, tai on ollut laulaja metalliyhtyeissä Transport League, Massive Audio Nerve (M.A.N.), Mnemic, Icon In Me, Death Destruction, B-thong, Plantera, Glanzig, Outshine, Ton Of Bricks, Angel Blake ja C-187.
Tony on myös kitaristi, videotuottaja ja promoottori. Hän on ollut myös supportvokalistina Fear Factory -yhtyeen keikoilla.
Diskografia > B-thong:

1994: Skinned
1995: Damage
Diskografia > Ton Of Bricks

1997: Oppressor
Diskografia > Transport League (Guitars, Vocals (1994-2005, 2009-present):

1995: Stallion Showcase (Album, Mascot Records)
1997: Superevil (Album, Mascot Records)
2000: Satanic Panic (Album, Pavement Music)
2003: Grand Amputation (EP, Crash Music)
2003: Multiple Organ Harvest (Album, Seamiew Records)
2003: Disconnect Massconnect (Single, Seamiew Records)
2011: Speedhead (Single, Record Union Records)
2013: Boogie from Hell (Album, Eigenveröffentlichung)
2015: Napalm Bats & Suicide Dogs (Album, Metalville , Rough Trade)
2017: Twist And Shout At The Devil
2019: A Million Volt Scream
2021: Kaiserschnitt
Diskografia > M.A.N. (Massive Audio Nerve):

2006: Obey, Consume, Reject (Album, Gain Records)
2008: Peacenemy (Album, Tiefdruck-Musik)
2008: My Own Sickness/Body Sewer/Kill It (Single, Tiefdruck-Musik)
2010: Massive Audio Nerve (Album, Tiefdruck-Musik)
2011: Massive Audio Outtakes (EP, Hoffa Entertainment)
2013: Cancer Vulgaris (Album, Dead End Records)
Diskografia > Icon in me: > Albumit

2009: Human Museum
2011: Head Break Solution
Diskografia > Icon in me: > Singlet

2009: Moments
2011: The Quest
2012: Lost for Nothing
2013: Black Water
Diskografia > Angel Blake

2006 - Angel Blake
Diskografia > C-187:

2007: Collision
Diskografia > Death Destruction

2014: II
Diskografia > Outshine

2018: 1313
Diskografia > Mnemic

Tony palveli keikkalaulajana Mnemic bändissä vuosina 2005-2006
Puhelinlangat laulaa

”Puhelinlangat laulaa” on Pentti Viherluodon säveltämä kappale, jonka on sanoittanut hänen veljensä Aimo Viherluoto. Ensimmäisen levytetyn version teki Pentti Viherluoto 1947. Vuonna 1964 Jörgen Petersen meni PSO-studioilla etsimään Martti Pihan pyynnöstä Dallapé-orkesterin nuottivihkoista jotakin sopivaa Katri Helenalle. Löydettyään sieltä vanhan foksin Petersen esitteli idean Pihalle, joka innostui. Kappaleesta tehtiin nopeampi sovitus, ja Katri Helena lauloi sen levylle, joka nousi heti suosioon. Single on myynyt kultalevyyn oikeuttavan määrän.
Coverit

Cheek esitti Vain elämää -ohjelman ensimmäisellä tuotantokaudella Katri Helenan päivänä oman tulkintansa kappaleesta. Kappale julkaistiin studioversiona Vain elämää -kokoelmalevyllä. Myös Marko Hietala esitti ohjelman 15. tuotantokaudella oman versionsa kyseisestä kappaleesta.
Parodiat

Jope Ruonansuu levytti vuonna 2001 julkaistulle Lomakiertue-albumilleen kappaleen ”Kännykkälinjat pätkii”, joka parodioi tyyliltään ”Puhelinlangat laulaa” -kappaletta.
Huumorirockyhtye Turo’s Hevi Gee on tehnyt Mitäs tilasit!! -albumilleen kappaleen ”Puhelinlangat kaulaan”.
Huumori-duo Tyyne ja Martta julkaisi niin kutsutun Kännykkäjenkan ”Puhelinlangat laulaa” -kappaleen pohjalle.
Aiheesta muualla

”Puhelinlangat laulaa” -kappaleen versioita, Suomen Äänitearkiston tietokanta (Arkistoitu – Internet Archive)
Tales of Mystery and Imagination (albumi)

| Tales of Mystery and Imagination The Alan Parsons Project |
| --- | --- | --- |

Studioalbumin tiedot
 Äänitetty : heinäkuu 1975 –   tammikuu 1976
 Studio : Abbey Road Studios Kingsway Hall Mama Jo’s The Grange
 Julkaistu: 20. toukokuuta 1976
 Formaatti: LP, C-kasetti
 Tuottaja(t): Alan Parsons
 Tyylilaji: progressiivinen rock, pop, hard rock, klassinen musiikki
 Kesto: 40.29
 Levy-yhtiö: 20th Century Records
Muut kannet
   Vuoden 1977 uusintapainoksen kansikuva.
The Alan Parsons Projectin muut julkaisut
|   | Tales of Mystery and Imagination 1976 | I Robot 1977 |
Tales of Mystery and Imagination: Edgar Allan Poe on brittiläisen progressiivista rockia esittäneen The Alan Parsons Project -yhtyeen ensimmäinen albumi. Se julkaistiin vuonna 1976. Edgar Allan Poen teoksiin perustuvan konseptialbumin idea oli lähtöisin levyllä esiintyvältä Eric Woolfsonilta. Tuottajana toimi yhtyeen keulahahmo Alan Parsons. Albumin sisäkannessa on Poen elämäkertatietoja.
Albumia äänitettiin noin puoli vuotta, ja sen tekemiseen osallistui suuri määrä vaihtuvia sessiomuusikoita. Poe-teema pidettiin äänitysten ajan salassa, koska Parsons ja Woolfson pelkäsivät jonkun varastavan ideansa. Albumi sisälsi ajalleen harvinaisia teknisiä kokeiluja, kuten vokooderin käyttöä ja runsasta orkesterisäestystä.
Tales of Mystery and Imaginationin aikalaisvastaanotto oli varauksellinen, eikä albumin katsottu tavoittavan Poen teosten makaaberia tyyliä. Kaupallinen menestys oli kohtalaisen hyvää, mutta lopullisen läpimurtonsa yhtye saavutti vasta seuraavalla albumillaan I Robot. Myöhemmät arvostelut ovat olleet myönteisempiä ja Tales of Mystery and Imaginationia pidetään yleisesti yhtenä The Alan Parsons Projectin parhaista levyistä. Kriitikot ovat ylistäneet erityisesti albumin tyylillistä monimuotoisuutta ja korkeita tuotantoarvoja. Classic Rock valitsi sen vuonna 2010 viidenkymmenen merkittävimmän progressiivisen rockalbumin joukkoon.
Taustaa

The Alan Parsons Projectin pääasiallinen lauluntekijä Eric Woolfson kiinnostui Edgar Allan Poesta jo lapsena, jolloin hän usein kulki Glasgow’n elokuvateatterien ja niiden Poe-filmatisointeja mainostavien julisteiden ohi. Erityisesti hänen mieleensä painuivat Kuilu ja heiluri, Korppi ja Vieraana kauhujen talossa. Itse elokuvia hän ei kuitenkaan nuoren ikänsä vuoksi päässyt katsomaan. Myös Poen kiehtova elämä inspiroi Woolfsonia, joka piti Poeta musiikkiinsa eniten vaikuttaneena henkilönä.
1960-luvun lopulla Woolfson opiskeli markkinointia, ja opettaja mainitsi, ettei yksikään Poen teokseen perustuva elokuva ollut koskaan tehnyt tappiota. Tästä Woolfson sai idean Poeta käsittelevään musiikkialbumiin. Hän äänitti demoversioita muutamista Tales of Mystery and Imaginationin kappaleista jo 70-luvun alussa, jolloin hän ja Parsons eivät olleet vielä edes tavanneet.
Vuonna 1974 Woolfson tapasi sattumalta Abbey Roadin studioilla työskennelleen studioteknikko Alan Parsonsin. Parsons oli saavuttanut mainetta mestarituottajana osallistuttuaan Pink Floydin The Dark Side of the Moonin äänittämiseen. Molemmat olivat turhautuneita siihen, ettei heillä hittikappaleiden ja -albumien parissa työskentelystä huolimatta ollut valtavirran näkyvyyttä eikä rahaa. Woolfson ryhtyi Parsonsin manageriksi ja lupasi hankkia tälle levytyssopimuksen ja rahoituksen omien hankkeidensa toteuttamiseen. Muutamaa viikkoa myöhemmin hän ehdotti Edgar Allan Poe -teemaista projektia ja tarjosi Parsonsin käyttöön kirjoittamaansa materiaalia.
Koska Woolfson oli yhtyeen manageri ja koska Parsons oli saanut näkyvyyttä työskenneltyään kuuluisien rock-yhtyeiden kanssa, Woolfson nimesi 20th Century Recordsiin lähettämänsä ehdotuksen ”The Project for Alan Parsonsiksi”. Levy-yhtiö piti konseptista, minkä seurauksena nimi jäi elämään. Woolfsonin ja Parsonsin visiona oli tehdä musiikkia samaan tapaan kuin auteur-ohjaajat tekivät elokuvia: Alfred Hitchcockin ja Stanley Kubrickin kaltaiset ohjaajat olivat nostaneet ohjaajan yksittäisiä tähtinäyttelijöitä keskeisemmäksi huomion kohteeksi. Woolfson uskoi, että tuottajan rooli tulisi musiikissa korostumaan samalla tavoin. Woolfson ja Parsons olivatkin yhtyeen ainoat viralliset jäsenet, joskin Tales of Mystery and Imaginationilla soitti ja lauloi heidän lisäkseen suuri joukko sessiomuusikoita.